31. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 51926 της 9/16 Μαΐου 1972 (ΦΕΚ Β΄ 345) Περί εγκρίσεως του Κανονισμού Οργανώσεως και λειτουργίας της Υγειονομικής Περιθάλψεως φοιτητών της Παντείου Ανωτάτης Σχολής Πολιτικών Επιστημών. Έχοντες υπ’ όψει τας διατάξεις του άρθρ. 2 παρ. 2 του Ν.Δ/τος υπ’ αριθ. 927/1971 (ΦΕΚ 141-Α΄) «περί παροχής υγειονομικής περιθάλψεως εις τους φοιτητάς ανωτάτων τινών εκπαιδευτικών ιδρυμάτων», εν συνδυασμώ προς τας διατάξεις του υπ’ αριθ. 135/1972 Β.Δ/τος (ΦΕΚ 32-Α΄) «περί της  παρεχομένης υγειονομικής περιθάλψεως εις φοιτητάς ανωτάτων τινών εκπαιδευτικών ιδρυμάτων» και την υπ’ αριθ. 893/18.4.1972 πρότασιν της Παντείου Ανωτάτης Σχολής Πολιτικών Επιστημών (απόφασις της Γενικής Συνελεύσεως των καθηγητών αυτής από 20.3.1972), αποφασίζομεν: Εγκρίνομεν τον Εσωτερικόν Κανονισμόν παροχής υγειονομικής περιθάλψεως προς τους φοιτητάς της Παντείου Ανωτάτης Σχολής Πολιτικών Επιστημών, έχοντα ως ακολούθως: Παρεχομένη υγειονομική περίθαλψις Άρθρ.1.-Η υπό του Ν.Δ/τος υπ’ αριθ. 927/1971 προβλεπομένη υγειονομική περίθαλψις, ήστινος η έκτασις καθορίζεται δια των διατάξεων του υπ’ αριθ. 135/1972 Β.Δ/τος, παρέχεται προς τους δικαιούχους ταύτης φοιτητάς, περί ων το άρθρ. 8 του Βασιλικού τούτου Δ/τος δια του ιατρείου της Σχολής ή μερίμνη αυτής κατά τα οριζόμενα εν ταις προμνησθείσαςι διατάξεσι και τα διαλαμβανόμενα εν τη παρούση αποφάσει. Οργάνωσις Υγειονομικού Γραφείου Άρθρ.2.-1.Δια την οίκοι και εν τω ιατρείω της Σχολής υγειονομικήν περίθαλψιν των φοιτητών προσλαμβάνεται, κατόπιν αποφάσεως της Συγκλήτου, δια συμβάσεως ιδιωτικού δικαίου ιατρός παθολόγος, όστις μεριμνά δια την καλήν λειτουργίαν του ως άνω ιατρείου. 2.Κατόπιν αποφάσεως της Συγκλήτου, η Σχολή δύναται να συμβάλλεται επί σχέσει ιδιωτικού δικαίου μετά ιατρών λοιπών ειδικοτήτων, φαρμακοποιών, ιατρικών εργαστηρίων δια παρακλινικάς και εργαστηριακάς εξετάσεις, εφ’ όσον δεν καθίσταται δυνατή η διενέργεια των σχετικών Ιατρικών εξετάσεων και της παροχής εν γένει υγειονομικής περιθάλψεως υπό των εξωτερικών ιατρείων και εργαστηρίων των νοσηλευτικών ιδρυμάτων άρθρ. 1 του Ν.Δ. 927/1971, προς α κατά κανόνα δέον να παραπέμπωνται οι φοιτηταί. 3.Αι σχετικαί συμβάσεις δέον απαραιτήτως να διαλαμβάνουσι την χρονικήν διάρκειαν της προσλήψεως και την αμοιβήν των προσλαμβανομένων, προκειμένου δε περί του παθολόγου ιατρού λεπτομερώς τον χρόνον της καθ’ εκάστην ημέραν εν τω ιατρείω της Σχολής απασχολήσεώς του. 4.Την δια την υγειονομικήν περίθαλψιν των φοιτητών απαιτουμένην υπηρεσιακήν αλληλογραφίαν και λοιπήν υπηρεσίαν αναλαμβάνουν κατά την πρώτην εφαρμογήν του παρόντος οι εν τη Σχολή υπηρετούντες υπάλληλοι. (Αντί της σελ. 712,01) Σελ. 712,01(α) Τεύχος 460-Σελ. 99 467 Πάντειο Πανεπιστήμιο Κοινωνικών και Πολιτικών Επιστημών 31.Θ.γ.29-31 Καθήκοντα του ιατρού της Σχολής Άρθρ.3.-Μεταξύ των καθηκόντων του ιατρού της Σχολής   διαλαμβάνονται,   πλην   εκείνων   άτινα προκύπτουν εκ της εφαρμογής του παρόντος Κανονισμού, και τα ακόλουθα: α)Η παροχή ιατρικών συμβουλών προς τους φοιτητάς. β)Ο εμβολιασμός των φοιτητών, οσάκις ούτος απαιτείται και η χορήγησις σχετικών βεβαιώσεων. γ)Η ατομική ιατρική εξέτασις των κατ’ έτος το πρώτον εγγραφομένων εις την Σχολήν Φοιτητών. δ)Η υγειονομική επιθεώρησις των αιθουσών, γραφείων, του εστιατορίου και της Λέσχης των φοιτητών, των προαυλίων και λοιπών κοινοχρήστων χώρων της Σχολής, η υπόδειξις παντός μέτρου διασφαλίζοντος την υγείαν των φοιτητών και η παρακολούθησις εφαρμογής των εισηγήσεών του, του επόπτου κτιρίων της Σχολής, υποχρεουμένου, όπως μεριμνά δια την εκτέλεσιν των υπό του ιατρού υποδεικνυομένων υγειονομικών μέτρων. ε)Η τήρησις μητρώου ασθενούντων φοιτητών, μητρώου υγειονομικών επιθεωρήσεων κτιρίων της Σχολής και ειδικού βιβλίου εμβολιασμών φοιτητών. ς)Η γραπτή εισήγησις προς την Σύγκλητων της Σχολής περί των απαιτουμένων δαπανών υγειονομικής περιθάλψεως φοιτητών. ζ)Η υπόδειξις εγκαίρου προμηθείας των δια την λειτουργίαν του ιατρείου της Σχολής απαιτουμένων φαρμάκων και ιατρικών ειδών και η φύλαξις αυτών. Ιατρική περίθαλψις φοιτητών Άρθρ.4.-1.Η ιατρική περίθαλψις παρέχεται δι’ εξετάσεως των δεομένων ταύτης φοιτητών υπό του ιατρού της Σχολής εν τω ιατρείω αυτής ή εν τω οίκω του ασθενούντος φοιτητού. 2.Οι ελαφρώς ασθενούντες φοιτηταί και έχοντες ανάγκην ιατρικής συνδρομής δύνανται να προσέρχωνται καθ’ εκάστην και κατά τας υπό της Σχολής καθωρισμένας ώρας εν τω ιατρείω αυτής, ένθα εξετάζονται υπό του ιατρού επί τη επιδείξει της φοιτητικής αυτών ταυτότητος. 3.Οι βαρύτερον πάσχοντες υποχρεούνται όπως ειδοποιώσιν εγκαίρως περί της ασθενείας των τον ιατρόν της Σχολής, γνωστοποιούντες άμα τη ακριβή αυτών διεύθυνσιν κατοικίας και το επείγον ή ου της αιτουμένης οίκοι ιατρικής επισκέψεως. Σελ. 712,02(α) Τεύχος 460-Σελ. 100 4.Ο ιατρός υποχρεούται να μεταβαίνη αυθημερόν και άνευ καθυστερήσεως εις την οικίαν των κατά τα ανωτέρω ειδοποιούντων φοιτητών, κατά προτεραιότητα των εχόντων επείγουσαν ανάγκην αμέσου ιατρικής βοηθείας και να παρέχη αυτοίς την δέουσαν ιατρικήν συνδρομήν ως και τα αναλογούντα φάρμακα, δια συνταγών. Νοσοκομειακή περίθαλψις Άρθρ.5.-1.Εάν κατά την συμφώνως προς τας διατάξεις του προηγουμένου άρθρου ιατρικήν εξέτασιν διαπιστωθή ότι ο ασθενών φοιτητής στερείται της αναγκαιούσης οικογενειακής επιμελείας, παραπέμπεται ούτος, μερίμνη του ιατρού της Σχολής και κατόπιν αποφάσεως της Συγκλήτου εις τι των εν τω άρθρ. 1 του Ν.Δ/τος υπ’ αριθ. 927/1971 διαλαμβανομένων νοσηλευτικών ιδρυμάτων. Εν ειδικαίς περιπτώσεσι δύναται ο φοιτητής να παραπέμπηται εις ιατρόν συγκεκριμένης ειδικότητος, κατ’ αρχήν συμβεβλημένον μετά του Δημοσίου. 2.Εις εξαιρετικάς περιπτώσεις, λόγω της σοβαρότητος της ασθενείας φοιτητού, δύναται να παραπέμπηται ούτος εις νοσηλευτικόν Ίδρυμα υπό μόνου του ιατρού της Σχολής, του τελευταίου υποχρεουμένου, όπως ενημερώση περί της τοιαύτης ενεργείας του τον Πρύτανιν της Σχολής. 3.Εις κατεπειγούσας περιπτώσεις επιτρέπεται η παραπομπή ασθεούντος φοιτητού εις νοσοκομείον, κατά προτίμησιν των εν παρ. 1 του παρόντος άρθρου αναφερομένων, υπό ιδιώτου ιατρού. Δια την καταβολήν εις τούτον ιατρικής επισκέψεως εκδίδεται εκ των υστέρων παρά του ιατρού της Σχολής ειδικόν παραπεμπτικόν, θεωρημένον υπό της αρμοδίας υπηρεσίας της Σχολής, δι’ ου δικαιολογείται η έκτακτος ανάγκη χρησιμοποιήσεως ιδιώτου ιατρού. Τα ανωτέρω ισχύουσι και δια τας περιπτώσεις φοιτητών, τυχόντων κατεπείγουσαν υγειονομικήν περίθαλψιν εκτός Αθηνών, συμφώνως προς τας διατάξεις του άρθρ. 8 παρ. 5 του υπ’ αριθ. 135/1972. 4.Εις τας περιπτώσεις των προηγουμένων υπ’ αριθ. 2 και 3 παραγράφων δέον να ειδοποιήται η Γραμματεία της Σχολής, μερίμνη του φοιτητού ή του κηδεμόνος αυτού ή του οικείου νοσηλευτικού ιδρύματος, εντός 48 ωρών από της εισαγωγής του φοιτητού εις νοσοκομείον. 468 31.Θ.γ.31 Πάντειο Πανεπιστήμιο Κοινωνικών και Πολιτικών Επιστημών Φαρμακευτική περίθαλψις Άρθρ.6.-1.Τα υπό του ιατρού της Σχολής οριζόμενα φάρμακα αναγράφονται εις ηριθμένας συνταγάς, αναγραφούσας τα στοιχεία του φοιτητού ως και τον αριθμόν της πολιτικής και φοιτητικής αυτού ταυτότητος. 2.Αι ως άνω συνταγαί εκτελούνται εις τα υπό της Σχολής καθοριζόμενα φαρμακεία επί καταβολή υπό του φοιτητού του υπό του άρθρ. 3 του υπ’αριθ. 135/1972 Β.Δ/τος προβλεπομένου ποσοστού συμμετοχής του εις την αξίαν των φαρμάκων του υπολοίπου χρηματικού ποσού βαρύνοντος τον προϋπολογισμόν της Σχολής, εξαιρέσει των απόρων φοιτητών, δικαιουμένων δωρεάν φαρμακευτικής περιθάλψεως. Οι φοιτηταί δέον να υπογράφωσι επί της συνταγής κατά την παραλαβήν των φαρμάκων. 3.Συνταγή, δια προμήθειαν φαρμάκου, εκδιδομένη λόγω εκτάκτου ανάγκης παρ’ ιδιώτου ιατρού υπόκειται εις την έγκρισιν του ιατρού της Σχολής εντός 48 ωρών από της εκδόσεώς της όταν πρόκειται περί της περιοχής Αττικής, επί παραλήψει δε της υποχρεώσεως ταύτης, το αντίτιμον των φαρμάκων καταβάλλεται εξ ολοκλήρου υπό του φοιτητού. 4.Συνταγαί υποβαλλόμεναι προς εξόφλησιν εις την Σχολήν ελέγχονται υπό του ιατρού ταύτης δια την σύμφωνον προς την ισχύουσαν επίσημον διατίμησιν κοστολόγησίν των. Δαπάναι υγειονομικής περιθάλψεως Άρθρ.7.-1.Αι δια την υγειονομικήν περίθαλψιν των φοιτητών απαιτούμεναι δαπάναι αποφασίζονται ή εγκρίνονται υπό της Συγκλήτου εντός του εγκρινομένου εκάστοτε ορίου εκτελέσεως της εν τω προϋπολογισμώ της Σχολής αναγραφομένης σχετικής πιστώσεως. 2.Επί των ανωτέρω δαπανών απαιτείται έγγραφος εισήγησις του ιατρού της Σχολής, όστις καλούμενος δύναται να μετέχη άνευ ψήφου κατά την οικείαν συνεδρίασιν της Συγκλήτου. 3.Αι πληρωμαί των κατά τα ανωτέρω εγκρινομένων δαπανών ενεργούνται δια κανονικών ενταλμάτων, εκδιδομένων υπό του Λογιστηρίου της Σχολής κατά τα ισχύοντα και δια τας λοιπάς δαπάνας της Σχολής. Η παρούσα δημοσιευθήτω δια της Εφημερίδος της Κυβερνήσεως.